
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" uz budžeta resoru "29. Veselības ministrija""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Veselības ministrijai iesniegt Finanšu ministrijai priekšlikumus par valsts pamatbudžeta bāzes izdevumu 2025.-2027. gadam palielināšanu veselības nozares pasākumu īstenošanai, paredzot finansējuma pārdali 2025. gadā un turpmāk ik gadu 29 393 707 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana":
· 3.1. 27 444 654 euro apmērā uz apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” veselības aprūpes pakalpojumu nepārtrauktības nodrošināšanai slimnīcu uzņemšanas nodaļās, tai skaitā:
· 3.1.1. 22 665 085 euro apmērā, lai stiprinātu neatliekamās medicīnas un pacientu uzņemšanas nodaļas darbu;
· 3.1.2. 4 779 569 euro apmērā, lai nodrošinātu pacientu novērošanu (observāciju).
· 3.2. 1 949 053 euro apmērā uz apakšprogrammu 33.18.00 “Plānveida stacionāro veselības aprūpes pakalpojumu nodrošināšana” ārstniecības iestādēm datu digitalizācijai nepieciešamās programmatūras uzturēšanai un pilnveidošanai.
· 4. Finanšu ministrijai atbilstoši šī protokollēmuma 3. punktam palielināt Veselības ministrijai bāzes izdevumus 2025., 2026. un 2027. gadam, vienlaicīgi samazinot resursus izdevumu segšanai un izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 20.00.00 "Veselības aprūpes pasākumu īstenošana".

